b"\n_START_ARTICLE_\nNorick Abe\n_START_SECTION_\nUra\n_START_PARAGRAPH_\nVuonna 1994 Abe kilpaili villin kortin kuljettajana Japanin Grand Prix'ss\xc3\xa4. H\xc3\xa4n s\xc3\xa4v\xc3\xa4ytti otteillaan ja sai seuraavaksi kaudeksi tallipaikan Kenny Robertsin johtamaan talliin. Abe ajoi kaudella 1994 viel\xc3\xa4 kaksi kilpailua ja sijoittui molemmissa kuudenneksi. Ensimm\xc3\xa4inen palkintopallipaikkansa h\xc3\xa4n otti kaudella 1995 ja ensimm\xc3\xa4isen voittonsa kaudella 1996, jolloin h\xc3\xa4n sijoittui loppupisteiss\xc3\xa4 viidenneksi. Kausina 1997\xe2\x80\x931998 h\xc3\xa4n kilpaili Wayne Raineyn tallissa ja kaudet 1999\xe2\x80\x932002 Luis d'Antin tallissa. Kaudella 2003 h\xc3\xa4n ajoi MotoGP-sarjassa vain viisi kilpailua mutta seuraavalla kaudella j\xc3\xa4lleen t\xc3\xa4yden sarjan. T\xc3\xa4m\xc3\xa4n j\xc3\xa4lkeen h\xc3\xa4n siirtyi kausiksi 2005\xe2\x80\x932006 Superbiken MM-sarjaan. Kaudella 2007 h\xc3\xa4n kilpaili viel\xc3\xa4 Japanin Superbike-mestaruussarjassa."